Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 274

21. Árucsoport Különböző ehető készítmények Kiegészítő megjegyzés 1. pontjához: Ez a Kiegészítő megjegyzés különösen a maltodextrinekre vonatkozik. 21.01 Kávé-, tea-, matétea-kivonat, -eszencia és -koncentrátum és ezen termékeken vagy kávén, teán, matéteán alapuló készítmények; pörkölt cikória és más pörkölt pótkávé, valamint ezeknek kivonata, eszenciája, koncentrátuma 2101 11 11 Legalább 95 tömegszázalék kávé alapú szárazanyag-tartalommal Ide tartozik a kávé kivonata, eszenciája és koncentrátuma por, granulátum, pehely, tömb vagy egyéb szilárd formában. 2101 11 19 Másféle Az idetartozó termékek folyadék vagy pép formájúak (fagyasztva is lehetnek). Ezeket a termékeket elsősorban az élelmiszeriparban használják (pl. csokoládé, sütemények és édes tészták, jégkrémek készítésére). 2101 30 19 Másféle Ide tartozik a nem csíráztatott hántolt, pirított árpamag, amelyet a sörgyártásban színező- és ízesítőanyagként használnak, illetve kávépótlóként. 21.02 Élesztő (aktív vagy nem aktív); más egysejtű nem élő mikroorganizmus (a 30.02 vtsz. alatti vakcinák kivételével); elkészített sütőpor 2102 10 10 Élesztőkultúra Lásd a 21.02 vtsz.HR Magyarázata (A) rész harmadik bekezdésének (4) pontját. Ezeket az élesztőkultúrákat speciális táptalajon, különleges célra tenyésztik, nevezetesen szeszgyártásra és bor készítésére. Segítségükkel az erjesztett termék jellemzői nagyon pontosan beállíthatók. 2102 20 11 és 2102 20 19 Nem aktív élesztő Ezeket az élesztőket, amelyeket a 21.02 vtsz. HR Magyarázatai (A) rész, negyedik és ötödik bekezdése határoz meg, általában „élelmiszer-ipari élesztőként” értékesítik. Rendszerint por, granulátum vagy forgács alakjában szerelik ki. 2102 20 90 Más Lásd a 21.02 vtsz. HR Magyarázatának (B) részét. 2102 30 00 Elkészített sütőpor Lásd a 21.02 vtsz. HR Magyarázatának (C) részét. 1998/19/II. szám 21.03 Mártás (szósz) és ennek előállítására szolgáló készítmény; ételízesítő keverék; mustárliszt és -dara, elkészített mustár 2103 90 10 Mangóból készült folyékony, fűszeres ízesítő (chutney) Jelen alszám értelmében a mangó chutney olyan ecetes mangókészítmény, amelyhez sokféle anyagot, mint pl. gyömbért, mazsolát, borsot és cukrot adtak. Az ide tartozó mangó chutney szósz formájú, többé-kevésbé folyékony és teljesen homogenizált. 2103 90 30 Keserű-aroma 44,2—49,2 térfogatszázalék alkoholtartalommal, 1,5 és 6 tömegszázalék közötti tárnicsgyökér (gencián), fűszer és különböző fűszerkeverék-tartalommal, 4 és 10 tömegszázalék közötti cukortartalommal, legfeljebb 0,5 literes tárolóedényben kiszerelve Az ide tartozó termék koncentrált, egyszerre keserű és erősen aromás alkoholos folyadék, amely tartalmazza a készítéséhez használt genciángyökér, különféle fűszerek és aromás anyagok ízanyagait. Ezt a tömény keserű-aromát használják italok (koktélok, szirupok, üdítő italok stb.) és szószok ízesítésére, valamint főtt ételek és tésztafélék (levesek, elkészített húsok, halak és zöldség alapú ételek, szószok, csemegeáruk, gyümölcskompótok és saláták, gyümölcsös sütemények, desszertek, sörbetek stb.) készítéséhez kevert ízesítőként is. Ezt a keserű-aromát általában „Angostura bitters” néven forgalmazzák. 21.04 Leves és erőleves és ezek előállítására szolgáló készítmény; homogenizált összetett élelmiszer-készítmény 2104 20 00 Homogenizált összetett élelmiszer-készítmény Az „összetett homogenizált élelmiszer-készítmény” fogalmát az árucsoporthoz tartozó Megjegyzések

Source: https://magyarkozlony.hu/hivatalos-lapok/bdce8eede6b44a9cd60ba58e9328cf62b48434c8/dokumentumok/03adc0cacc2c220ecfdeb3a7bfd495ad90535111/letoltes